郭穎橋

郭穎橋係香港前藝人、歌手，曾經喺2009年無綫電視綜藝節目《耳分高下》飾演「Sing之天使」「菠蘿」而出名，亦出過3首歌，不過一路都未有機會正式出唱碟。

簡歷
郭穎橋讀緊中學期間，2001年喺歌唱比賽入面畀經理人發掘而入行，2002年簽約，但到2007年約滿得五萬蚊港紙收入。2008年郭穎橋再簽合約，準備出唱碟，但唱碟公司只係安排佢唱3隻歌，一路唔幫佢出碟。另外，佢喺2009年參與無綫電視節目，憑住《耳分高下》嘅「菠蘿」一角，攞到唔少知名度。不過唱碟公司依然對佢投閒置散，無嘢畀佢做，最後佢2013年告上法庭，成功提前解約，最後轉行做秘書兼業餘攝影師。到2017年，佢喺viuTV嘅攝影比賽節目《攝·太帥》再度用參賽者身份亮相幕前。

演出

電視節目

無綫電視
2009年：《筋肉擂台》第3集嘉賓
2009年：《耳分高下》 飾演 「Sing之天使」「菠蘿」
2009年：《南華夢飛翔》 飾演 啦啦隊成員

viuTV
2017年：《攝·太帥》參賽者

廣告
2007年：懲教署

歌曲
2008年：《兩生花》
2009年：《好痛呢》
2009年：《像個女孩一樣》

參考
五年賺五萬 女歌手准解約

香港女歌手
前無綫電視女藝員
穎橋